Viia Parts, Anu-Ell Visberg  Eesti Maaülikool    Füüsilisest  isikust ettevõtja kassapõhine arvestus      Raamatupidamine on füüsilisest isikust ettevõtjale (FIE) vajalik, et omada ülevaadet raha jäägist, tasumata ja laekumata arvetest, tuludest ja kuludest ning saada andmeid tuludeklaratsiooni vorm E (ettevõtlusest saadud tulu) koostamiseks. Äriseadustik sätestab, et füüsilisest isikust ettevõtja korraldab oma raamatupidamise lähtuvalt raamatupidamise seadusest (Äriseadustik § 77). Raamatupidamise seaduse kohaselt on füüsilisest isikust ettevõtja  raamatupidamiskohustuslane (Raamatupidamise seadus, edaspidi RPS, § 2), kellele laienevaks erisuseks raamatupidamise korraldamisel on võimalus pidada oma raamatupidamist kassapõhiselt. Käesolevas artiklis selgitatakse kassapõhise arvestuse korraldamist.    Kassapõhine arvestus on majandustehingute kajastamine vastavalt majandustehinguga seotud raha laekumisele või väljamaksmisele. Näiteks: 2009. aastal andis FIE üle piima 122 000 krooni väärtuses. Samal aastal laekus talle raha piima müügist 112 000 krooni (10 000 krooni jäi laekumata). Samas laekus talle raha 2008. aastal toimunud teravilja müügist 7000 krooni. Kassapõhist arvestust kasutava FIEe tulu põllumajandussaaduste müügist 2009. aastal on 119 000 krooni (122 000 - 10 000 + 7000). Analoogsel loogikal põhineb ka kulude arvestamine. 2009. aastal ostis FIE sööta 49 000 krooni eest. Ostuarvest tasus samal aastal 45 000 krooni. 2009. aasta põllumajandussaaduste võõrandmisega seotud kuludena saab FIE kajastada seega 45 000 krooni.    Raha laekumiste ja väljamaksetena kajastatakse nii laekumised ja väljamaksed sularahas kui ka laekumised arvelduskonto(de)le ja maksed arvelduskonto(de)lt. Arvestust on vaja pidada ka FIE erikontol (selle olemasolu korral) toimunud tehingute kohta.    Kassapõhist arvestust kasutav FIE peab: